पाकिस्तान के आतंकवादियों से संबंधों से अमेरिका चिंतित | पाकिस्तान के आतंकवादियों से संबंधों से अमेरिका चिंतित - Hindi Oneindia
3 min ago शेखावाटी के यात्रियों को मिला दिवाली का तोहफा, 21 से दौड़ेगी सीकर-जयपुर ट्रेन, जानिए समय सारणी
6 min ago प्रियंका का बीजेपी पर बड़ा हमला, मंत्रियों का काम कॉमेडी सर्कस चलाना नहीं बल्कि इकॉनमी सुधारना है
8 min ago गुजरात के वडोदरा में ढही जर्जर इमारत, मलबे के नीचे 7 मजदूरों के दबे होने की आशंका
पाकिस्तान के आतंकवादियों से संबंधों से अमेरिका चिंतित
| Published: Friday, August 8, 2008, 10:56 [IST]
वाशिंगटन, 8 अगस्त (आईएएनएस)। अमेरिका ने पाकिस्तान के बारे में कड़ा रुख अपनाते हुए कहा है कि वहां की सरकार और उसकी संस्थाओं में कुछ लोगों के आतंकवादियों से संबंध होने से वह काफी चिंतित है।
अमेरिकी विदेशमंत्री कोंडोलिजा राइस ने 'द पॉलिटिक्स ' और 'याहू न्यूज' को दिए साक्षात्कार में कहा है कि अमेरिका के महत्वपूर्ण सहयोगी पाकिस्तान की सरकार और उसकी संस्थाओं में कुछ तत्वों के क्षेत्रीय आतंकवादियों के साथ संबंधों से उनका देश चिंतित है।
राइस ने कहा कि पाकिस्तान के आतंकवादी अफगानिस्तान के आतंकवादियों जितने ही खतरनाक हैं। इसका पता इसी तथ्य से चलता है कि इनमें से एक संगठन को पाकिस्तान की पूर्व प्रधानमंत्री बेनजीर भुट्टो की हत्या का जिम्मेदार माना जाता है।
जब राइस से पूछा गया कि क्या तालिबान को खड़ा करने वाले और भारत के खिलाफ आतंकवाद को समर्थन देने वाले देश के खिलाफ कड़ा बयान जारी करने का समय नहीं आन पहुंचा हैं, राइस ने कहा, "हम कड़ा कदम रुख अख्तिायार करने पर विचार कर रहे हैं।"
राइस ने कहा, "पाकिस्तान को भी समझ में आ गया है कि इस संबंध में कड़ा रुख अपनाने की आवश्यकता है। आतंकवाद से केवल अफगानिस्तान या हमें ही नहीं, उसको भी खतरा है।"
राइस ने कहा कि पाकिस्तान की सीमा से अफगानिस्तान में घुसकर हमले करने वाले आतंकवादियों के खिलाफ कार्रवाई किया जाना बहुत आवश्यक है।
Story first published: Friday, August 8, 2008, 10:56 [IST]